NaiveNeuron/SloPal huggingface dataset:
V. Veteška, podpredseda NR SR: (2007-10-16):
Teraz dávam slovo spravodajcovi, ktorého určil navrhnutý gestorský výbor, výbor pre financie, rozpočet a menu, predsedovi tohto výboru, poslancovi Jozefovi Burianovi. Pán poslanec, nech sa páči.
Ďuriš Nicholsonová, Lucia, podpredsedníčka NR SR (2018-02-01):
V rozprave teraz vystúpi pán poslanec Dostál. (Reakcia z pléna.) O štvrtej začínajú, áno, to je pravda. To sa neoplatí asi. Vyhlasujem prestávku, kolegyne, kolegovia, dobre, do 16. hodiny. (Prestávka.) (Po prestávke.)
Ďuriš Nicholsonová, Lucia, podpredsedníčka NR SR (2019-04-02):
Vážené panie poslankyne, vážení páni poslanci, otváram piaty rokovací deň 43. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Beblavý, pán poslanec Galek, pani poslankyňa Petrík a pani poslankyňa Vaľová. Z dôvodu práceneschopnosti o ospravedlnenie svojej neúčasti požiadal podpredseda Národnej rady pán poslanec Bugár a na zahraničnej pracovnej ceste je poslanec Ľudovít Goga. Podľa schváleného programu teraz pristúpime k prvému čítaniu o vládnom návrhu zákona o prevencii a manažmente introdukcie a šírenia inváznych nepôvodných druhov a o zmene a doplnení niektorých zákonov. Vládny návrh zákona je pod tlačou 1331 a návrh na jeho pridelenie na prerokovanie výborom je v rozhodnutí pod číslom 1407. Vládny návrh zákona uvedie podpredseda vlády a minister životného prostredia pán Sólymos. Nech sa páči. (Rokovanie o vládnom návrhu zákona o prevencii a manažmente introdukcie a šírenia inváznych nepôvodných druhov a o zmene a doplnení niektorých zákonov , tlač 1331.)
Šofranko, Mária, poslankyňa NR SR (2021-10-20):
... ktorý by som rada odôvodnila. Navrhovanou úpravou sa vytvára možnosť, aby aj odborný zamestnanec, ktorý je povinným členom školského podporného tímu, mohol rovnako ako aj pedagogický zamestnanec vykonávať pozíciu koordinátora školského podporného tímu. Tým dôjde k ich zrovnoprávneniu. Zároveň umožňuje škole flexibilne podľa podmienok a potrieb školy a jej personálneho obsadenia určovať túto kariérovú pozíciu. Odborný zamestnanec má profesijné kompetencie na plnenie činnosti a úloh, ktoré školsky podporný tím v záujme skvalitňovania inkluzívneho vzdelávania vykonáva smerom k pedagogickým a odborným zamestnancom školy, deťom, žiakom, ako aj zákonným zástupcom. Ak dovolíte teraz prečítam doplňujúci návrh. Doplňujúci návrh poslankyne Národnej rady Slovenskej republiky Márie Šofranko k vládnemu návrhu zákona, ktorým sa mení a dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 639). V čl. I sa za bod 45 sa vkladajú nové body 46 až 48, ktoré znejú: 46. V § 36 ods. 2 písm. c) sa slovo „alebo“ nahrádza čiarkou. 47. V § 36 ods. 2 písm. d) sa bodka nahrádza slovom „alebo“. 48. V § 36 sa odsek 2 dopĺňa písmenom e), ktoré znie: „e) koordinátor školského podporného tímu.“ Nasledujúce body sa primerane preznačia. Ďakujem, pán predsedajúci, skončila som.
Érsek, Arpád, poslanec NR SR (2016-02-11):
Ďakujem za slovo. Hovorili ste, pán kolega, že nie je také zlé naše školstvo. Ale je horšie, ako bývavalo, lebo nasvedčujú tomu testovania žiakov a študentov. Vy hovoríte o veľkom množstve škôl. Osem rokov vládnete, ktorú vysokú školu ste zavreli alebo o ktorej takej škole ste povedali, že je zbytočná. Ani jedna nie je taká asi, pán kolega. Teraz za posledné tri mesiace asi jednej takej sa to týka. Hovoríte o podávaní rúk. Teraz podávate ruku, keď sa končí volebné obdobie začína sa nové volebné obdobie. Na druhej strane koľko pozmeňujúcich návrhov alebo návrhov zákonov opozícii prešlo za posledné štyri roky? Aj, si myslím, je podávanie rúk akceptovanie niektorých pozmeňujúcich návrhov alebo návrhov zákonov, ktoré sú dobré a pomôžu v školstve. Určite vyšli aj z opozičných radov také. Na jednej ruke ich možno napočítame, koľko toho bolo. Ďakujem.
M. Hort, podpredseda NR SR: (2010-04-27):
zákone zo 4. marca 2010, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky . Tento materiál máte pod tlačou 1522. Dávam slovo teraz spoločnému spravodajcovi z výboru pre hospodársku politiku poslancovi Pavlovi Pavlisovi a prosím ho, aby informoval Národnú radu o výsledku prerokovania vráteného zákona vo výboroch. Nech sa páči.
Pročko, Jozef, poslanec NR SR (2024-05-14):
Medvedí guláš neviem, či nerobia na oslavu Šimkovičovej. (Povedané súbežne s predsedajúcim.)
Figeľ, Ján, podpredseda NR SR (2014-10-22):
Nech sa páči, Jaroslav Baška.
Burian, Jozef, poslanec NR SR (2017-03-22):
Ďakujem. Teraz budeme hlasovať o pozmeňujúcom návrhu pani poslankyne Jurinovej.
Pročko, Jozef, poslanec NR SR (2024-09-26):
No ide mi čas. Budem hovoriť pomaly, aby to pochopil aj Danko. Vzhľadom k tomu, že ste len traja predsedovia, žiadam, aby vám bola prinesená posteľ, aby ste si tam mohli pospať, lebo toľko pracu... (Prerušenie vystúpenia predsedajúcim.)
Pellegrini, Peter, podpredseda NR SR (2020-04-20):
Pán poslanec, pán predseda, stačí len, aby ste požiadali o uvedenie hlasovania, nečítajte, prosím, celú správu. To všetci majú pred sebou a majú to naštudované. Prezentujme sa a hlasujme o návrhu, ktorý uviedol pán predseda výboru, hlasovať v skrátenom legislatívnom konaní o tomto návrhu. (Hlasovanie.) 120 prítomných, za 118, zdržal sa 1, nehlasoval 1 poslanec. Konštatujem, že Národná rada rozhodla, že tento vládny návrh zákona prerokuje v skrátenom legislatívnom konaní. Pán poslanec Ondrej Dostál teraz bude uvádzať hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 62/2020 Z. z. o niektorých mimoriadnych opatreniach v súvislosti so šírením nebezpečnej nákazlivej ľudskej choroby COVID-19 a v justícii, tlač 58. (Hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 62/2020 Z. z. o niektorých mimoriadnych opatreniach v súvislosti so šírením nebezpečnej nákazlivej ľudskej choroby COVID-19 a v justícii a ktorým sa menia a dopĺňajú niektoré zákony , tlač 58.)
Paška, Pavol, predseda NR SR (2014-07-02):
Pán poslanec Kadúc.
Vášáryová, Magdaléna, poslankyňa NR SR (2014-11-08):
Pán minister, pozrite sa na nás! Nemusíte klopiť zrak alebo sa dívať doblba. My sme slušní ľudia a z našej strany vám nehrozí žiadne osobné nebezpečenstvo. My rozumieme, že šéf, krstný otec prikázal, že každý z ministrov musí vystúpiť. Ja som o tom včera večer hovorila. My tomu rozumieme a je to pre nás dôkazom, že tu je ten systém, o ktorom hovoríme. My tomu rozumieme a dokonca s niektorými ľuďmi súcitíme. Ale, pán minister, keď už tak plamenne rečníte, chcela by som využiť túto príležitosť a verejne vás upozorniť, že v štruktúrach, ktoré ste postavili, napríklad Audiovizuálny fond, sa začína rozmáhať korupcia viacej, než bolo doteraz zvykom. Ja stále počúvam, že z jednej, z druhej strany zatiaľ vyžadujú 10 %, 10 % za to, že schvália projekt Audiovizuálneho fondu. Samozrejme, je veľmi ťažké získať dôkazy, ale počúvam to, pán minister. Ja viem, že ste nastavili tú štruktúru tak, že nenesiete žiadnu zodpovednosť, ale vy ste tú štruktúru takto postavili a ja som to vtedy kritizovala, že nikto nebude zodpovedný, že nikto neponesie zodpovednosť. Prosím vás, miesto toho, aby ste plnili takéto funkcie, ktoré nám doniesli tu takú trošku pachuť, pretože minister kultúry by sa nemal do takýchto vecí miešať, myslím si, tak si myslím, že by ste sa nemali takýmito vecami zaoberať.
Zmajkovičová, Renáta, podpredsedníčka NR SR (2013-05-23):
Ďakujem, pán spravodajca. Prerušujem rokovanie o tomto bode programu. Ďakujem, pán minister. Teraz nasleduje druhé čítanie o vládnom návrhu zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 404, spoločná správa výborov má tlač 404a. Teraz poprosím pána ministra práce, sociálnych vecí a rodiny Slovenskej republiky Jána Richtera, aby vládny návrh zákona odôvodnil. Nech sa páči, pán minister.
Danko, Andrej, predseda NR SR (2019-09-19):
Prosím, prezentujme sa a hlasujme. (Hlasovanie.) Prítomných 123, za 111, proti 2, zdržalo sa 10 poslancov. Konštatujem, že sme návrh schválili. Teraz prosím povereného člena výboru pre verejnú správu a regionálny rozvoj poslanca Kmeca, aby uviedol hlasovanie o bode 52 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 10/1996 o kontrole v štátnej správe (tlač 1616). Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov , tlač 1616.)
Grendel, Gábor, podpredseda NR SR (2021-11-24):
Jedna faktická poznámka na vaše vystúpenie. Pán poslanec Kočiš.
T. Lebocký, poslanec: (2010-02-03):
Výbor Národnej rady Slovenskej republiky pre pôdohospodárstvo, životné prostredie a ochranu prírody svojím uznesením č. 518 z 20. januára 2010 ma určil za spravodajcu k vládnemu návrhu zákona o ovzduší. V súlade teda s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom  návrhu zákona. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 48. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v príslušných paragrafoch zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Zo znenia vládneho  návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve tohto vládneho návrhu zákona na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona nie je upravená v práve Európskych spoločenstiev, v práve Európskej únie upravená je. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený  vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 18. januára 2010 č. 1466 a podľa § 71 rokovacieho poriadku Národnej rady Slovenskej republiky odporúčam, respektíve navrhujem, aby vládny návrh zákona prerokovali tieto výbory: ústavnoprávny výbor, Výbor Národnej rady Slovenskej republiky pre hospodársku politiku, Výbor Národnej rady Slovenskej republiky pre pôdohospodárstvo, životné prostredie a ochranu prírody a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby uvedené výbory predmetný vládny návrh zákona prerokovali vo výboroch do 30 dní a v gestorskom výbore do 31 dní odo dňa ich pridelenia. Pán predseda, skončil som, otvorte, prosím, všeobecnú rozpravu, do ktorej sa hlásim ako prvý.
Žiga, Peter, podpredseda NR SR (2024-10-23):
Prezentujme sa a hlasujme. (Hlasovanie.) 136 prítomných, 116 za, 19 sa zdržalo, 1 nehlasoval. Konštatujem, že Národná rada sa uzniesla, že tento návrh zákona prerokuje v druhom čítaní. Teraz pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Nech sa páči, pán spravodajca.
Dostál, Ondrej, poslanec NR SR (2016-09-12):
No nie je to celkom tak. Povinne elektronicky komunikovať sú už v tejto chvíli všetky právnické osoby povinné a v zmysle zákona majú aktivovanú elektronickú schránku. V zmysle usmernenia sa to interpretuje tak, že až 1. januára ten proces skončí, a teda akoby iba začal, to, čo zákon hovorí, že majú aktivovanú, tak v zmysle usmernenia je to iba začiatok nejakého procesu, ktorý skončí koncom tohto roka. Čiže vo vzťahu k právnickým osobám, ku ktorým sa tá povinnosť zachová, je ten posun do konca tohto roka. To je posun na 1. 2. 2018, sa týka naopak orgánov štátnej správy a samosprávy, ktoré majú nejaké vlastné elektronické, úradné dokumenty, ktoré údaje nemusia byť vyplnené v štruktúre podľa elektronického formulára, resp. týka sa to výnimky z povinnosti prepojiť špecializovaný portál orgánu verejnej moci s ústredným portálom verejnej správy. Čiže povinnosť právnických osôb, kde bude identifikovaný štatutár, tu už akoby bola, ale reálne sa začne uplatňovať 1. januára budúceho roku, ale povinnosť verejnej správy naplno nabehnúť na ten systém, navzájom prepojené, prepojené systémy, tak tam je ten odklad do 1. februára roku 2018, ale predpokladám, že pán podpredseda vlády sa k tomuto tiež vyjadrí.
M. Číž, podpredseda NR SR: (2009-04-28):
Pán minister, ďakujem vám pekne. Pán spravodajca, tiež ďakujem a prerušujem rokovanie o tomto bode programu. Takže po tomto veľkom bloku zdravotníckych zákonov dovoľte, aby sme pristúpili k druhému a tretiemu čítaniu o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Kórejskou republikou o sociálnom zabezpečení . Návrh vlády má parlamentnú tlač č. 942, spoločná správa výborov má tlač č. 942a. Návrh vlády odôvodní pani ministerka práce, sociálnych vecí a rodiny pani ministerka Viera Tomanová. Má slovo.
P. Paška, predseda NR SR: (2009-06-30):
(Hlasovanie.) 123 prítomných, nikto nebol za, 88 proti, 35 sa zdržalo. Tento bod sme neschválili.
Pellegrini, Peter, predseda NR SR (2014-12-10):
Prezentujme sa a hlasujme. (Hlasovanie.) Prítomných 142 poslancov, za bolo 46, proti 4, zdržalo sa 92. Návrh zákona do druhého čítania sme neschválili. Poprosím teraz pána poslanca Gašparoviča, aby uviedol hlasovanie v prvom čítaní o návrhu poslankyne Národnej rady Slovenskej republiky Magdalény Vášáryovej na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov a o zmene a doplnení niektorých zákonov (tlač 1280). Pán poslanec, nech sa páči, máte slovo.
Bugár, Béla, podpredseda NR SR (2018-10-22):
Tak ešte raz sa pýtam, či sa hlási niekto ústne do rozpravy. Nie je tomu tak. Vyhlasujem rozpravu za skončenú. Pán navrhovateľ, chcete zaujať stanovisko? Nech sa páči, máte slovo.
Poliačik, Martin, poslanec NR SR (2010-08-04):
Pani podpredsedníčka SNS, dúfam, že predsedníčka v budúcnosti, prienik programov pravicových strán je veľký. O tom budem referovať zajtra v rámci svojho príspevku v rozprave. Čo sa týka kapitálových záujmov zo zahraničia, verím, že vám smrdia. Mám to chápať tak, že kapitálové záujmy vnútri Slovenskej republiky už sú v poriadku? Národné záujmy tejto krajiny totižto asi najlepšie obhájime vtedy, ak sa so svojimi susedmi, kolegami vo V-4, a, áno, aj s Maďarskom, spojíme a budeme ťahať za jeden koniec, pretože v Európskej únii jednoznačne potrebujeme ísť ako jeden šík novoprijatých krajín vlastne v tej druhej vlne a bojovať za svoje záujmy malých krajín proti záujmom veľkých krajín, a nie naťahovať sa v žabomyších vojnách so svojimi susedmi. Čo sa týka Ukrajiny, mali sme možnosť vidieť, že nám odpojili plyn. Chápem to tak, že potrebujeme si nechať odpojiť ešte aj elektriku v budúcnosti, že? Veľmi rád si dám inak tú prácu a dám dohromady pár citátov Pištu Hríba na adresu predstaviteľov SNS. A ak to teda máme brať za bernú mincu, tak predpokladám, že moc pekný obraz to o vás nevytvorí. Čo sa týka tretieho sektora na Slovensku, prirodzene, má byť partnerom vlády, pretože tretí sektor je zástupcom občianskej spoločnosti, je to hlásna trúba občanov tohto štátu, ktorí vám, aj nám, chcú niečo povedať, a preto by sme ako zodpovedný parlament a takisto zodpovedná vláda mali hlasu tejto hlásnej trúby načúvať. Ďakujem veľmi pekne. (Potlesk.)
Adamčík, Eduard, poslanec NR SR (2018-11-29):
Pán predsedajúci, teraz budeme hlasovať o bode 20, ktorý poslankyňa Sárközy navrhla vyňať na samostatné hlasovanie s odporúčaním gestorského výboru schváliť.
Baláž, Radoslav, poslanec NR SR (2018-10-23):
Dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru, výboru pre verejnú správu a regionálny rozvoj a výboru pre sociálne veci. Za gestorský výbor navrhujem výbor pre financie a rozpočet. Zároveň odporúčam, aby výbory tento návrh prerokovali do 30 dní a gestorský výbor do 32 dní od jeho prerokovania.
Pellegrini, Peter, predseda NR SR (2015-03-19):
Ďakujem pekne. Otváram všeobecnú rozpravu. Konštatujem, že som nedostal žiadnu písomnú prihlášku do rozpravy. Dávam teraz možnosť prihlásiť sa do rozpravy ústne. Končím možnosť prihlásiť sa do rozpravy. Do rozpravy jediným prihláseným je pán poslanec Kuffa. Nech sa páči, máte slovo.
Tomáš, Erik, poslanec NR SR (2022-03-24):
Ďakujem pekne. Pán kolega, ja vám chcem iba poďakovať za podporu tohto zákona. Vy v tej oblasti sociálnej pôsobíte dlhodobo a aj tak vyzeralo vaše vystúpenie odborné, jasné a som rád, že sa zhodujete na tejto forme dočasnej pomoci opatrovateľkám, pretože vláda sľubuje, že to prejde reformou, celé tie sociálne služby, respektíve ich financovanie, tak uvidíme, ale na tú dobu chcem sa opäť len pridať k tej výzve, odhoďte politické tričká a podporte tento zákon, dajte mu šancu. Ďakujem.
P. Paška, predseda NR SR: (2008-09-17):
Pán predseda výboru pre financie, rozpočet a menu pán poslanec Burian bude uvádzať v druhom čítaní hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov . Je to tlač 720. A upozorňujem, že sme v skrátenom legislatívnom konaní. Takže, pán predseda výboru, nech sa páči, uvádzajte hlasovanie.
Ďurkovský, Andrej, poslanec NR SR (2010-12-15):
Ďakujem pekne. Vážený pán predseda, v rozprave nevystúpil žiaden poslanec. Prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku, prerokovať predložený vládny návrh zákona v druhom čítaní.
Pčolinský, Peter, podpredseda NR SR (2023-03-21):
Ďakujem. Žiadna faktická. Teraz vystúpi v rozprave pán poslanec Mazurek.
Pellegrini, Peter, predseda NR SR (2015-11-18):
Ďakujem veľmi pekne. Na vaše vystúpenie, pán spravodajca, neevidujem žiadnu faktickú pripomienku, končím možnosť prihlásiť sa s faktickými a vzhľadom na čas prerušujem rokovanie o tomto bode programu. Ďakujem, kolegovia, za zhovievavosť, budeme pokračovať zajtra o 9.00 hod. v rozprave o návrhu štátneho rozpočtu na roky 2016 vystúpením posledného písomne prihláseného pána poslanca Kollára. Prajem vám pekný večer. (Prerušenie rokovania o 19.06 hodine.)
Matovič, Igor, poslanec NR SR (2012-07-03):
Pán predseda, v rozprave vystúpili traja poslanci, nepodali žiaden procedurálny návrh. Dajte, prosím, hlasovať o postúpení zákona do druhého čítania.
Hrnčiar, Andrej, podpredseda NR SR (2018-11-28):
Tri faktické poznámky. Nech sa páči, pani poslankyňa Vaľová.
Grendel, Gábor, podpredseda NR SR (2020-07-23):
Pani poslankyňa Halgašová.
Hrnčiar, Andrej, podpredseda NR SR (2017-10-18):
Pani poslankyňa Grausová.
B. Bugár, podpredseda NR SR: (2004-09-08):
(Hlasovanie.) Prítomných 136, za 11, proti 74, zdržalo sa 50, nehlasoval 1. Nech sa páči.
Paška, Pavol, predseda NR SR (2013-09-19):
(Hovorené súbežne s rečníkom.) Pán poslanec, ešte raz, procedurálny návrh sa má týkať prerokovanej veci.
Jurinová, Erika, podpredsedníčka NR SR (2012-10-30):
Ďakujem pánovi spravodajcovi. Prerušujem rokovanie o tomto bode programu. Ďalej budú nasledovať tri poslanecké návrhy noviel zákona o priestupkoch v prvom čítaní, ku ktorým bude zlúčená rozprava s tým, že o každom návrhu budeme hlasovať osobitne. Pri prerokovaní návrhu budeme postupovať tak, že najskôr vystúpia predkladatelia a po nich vystúpi určený spravodajca z výboru pre verejnú správu a regionálny rozvoj. Vzhľadom k tomu, že tunák nemáme pána predkladateľa zo strany SDKÚ Ľudovíta Kaníka ani Pavla Freša, ani Viliama Novotného, tento zákon bude vyňatý zo zlúčenej rozpravy. Takže teraz dávam slovo pánovi poslancovi Miroslavovi Čížovi, aby uviedol návrh mandátového a imunitného výboru na vydanie zákona, ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov. Návrh má tlač 233. Návrh na jeho pridelenie na prerokovanie výborom je v rozhodnutí č. 211. Nech sa páči, pán poslanec. (Rokovanie o návrhu Mandátového a imunitného výboru Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov , tlač 233.)
Grendel, Gábor, podpredseda NR SR (2022-10-20):
Otázka č. 3 je od pána poslanca Tomáša Šudíka, adresátkou je pani podpredsedníčka vlády a ministerka investícií, regionálneho rozvoja a informatizácie pani Veronika Remišová, ktorú zastupuje pán minister Hirman, a otázka znie: „Chcem sa opýtať pani ministerky, v čom hodnotí pozitíva nového programového obdobia 2021 – 2027 oproti pravidlám čerpania eurofondov predchádzajúceho programového obdobia a či prinesú nové pravidlá pre samosprávy viac pozitív.“
Ďuriš Nicholsonová, Lucia, podpredsedníčka NR SR (2017-12-07):
V rozprave teraz vystúpi pán poslanec Sopko. Nech sa páči.
Susko, Boris, poslanec NR SR (2022-04-28):
Ďakujem pekne za slovo, pán predsedajúci. Vážený pán poslanec Kéry, hovorili ste o nadkvalifikácii jednotlivých skutkov, ktoré sú kladené za vinu predsedovi najsilnejšej opozičnej strany Robertovi Ficovi a na základe ktorých je možné väzobné stíhanie. A ja by som tu teraz chcel povedať, že prečo to tak je. No je to tak preto, pretože keby tieto skutky neboli takýmto spôsobom nadkvalifikované, a to tak vo veci založenia a zosnovania zločineckej organizovanej skupiny, ako aj vo vzťahu k zadefinovanému odseku 3 v porušovaní daňového tajomstva, tak by neboli dané dôvody na väzbu vôbec. Na tomto mieste by som chcel urobiť taký krátky exkurz do nedávnej minulosti. Do nedávnej minulosti, a to, myslím, minulý rok, kedy sa schvaľovala novela Trestného poriadku, v ktorých, v ktorej sa skracovala dĺžka trvania väzby. Pamätáte si tu, kolegovia a kolegyne, ako zúrivo pani ministerka Kolíková bránila tomu, aby sa skrátila väzba? Čo všetko robila preto, aby sa neprijala právna úprava o skrátení dĺžky trvania väzby. Nakoniec sa prijal kompromis, že väzba sa skracuje na 5 mesiacov. Ale viete čo? S výnimkou zosnovania zločineckej organizácie, zločineckej skupiny. A aká náhodička, že Robert Fico je obvinený práve z tohto. Ďakujem pekne. (Reakcie z pléna.)
Šeliga, Juraj, poslanec NR SR (2021-07-23):
Ďakujem pekne. Pán poslanec Susko podal aj druhý pozmeňujúci návrh, tam pani ministerka ako navrhovateľka v zmysle § 94 ods. 2 vyjadrila nesúhlas s rozširujúcim pozmeňujúcim návrhom, preto o ňom, prosím, nedáme hlasovať. Pán poslanec dáva námietku. Prosím, v zmysle § 94 ods. 4 dajte hlasovať o námietke pána poslanca Suska.
P. Paška, predseda NR SR: (2008-09-10):
(Hlasovanie.) 144 prítomných, 90 za, 53 sa zdržalo, 1 nehlasoval. Konštatujem, že sme návrh postúpili do druhého čítania.
Kamenický, Ladislav, poslanec NR SR (2022-02-22):
Ďakujem pekne. Pán podpredseda, ďakujem ti, že si objasnil všetkým, ako sa tu reálne manipulujú vyšetrovania. Na druhej strane počuli sme tu veľa slov o tom, ako bolo niečo vytrhnuté z kontextu. Takže tento kontext teraz ideme dať všetkým, aby to počuli, čo všetko sa tam dialo, a budeme o tom hovoriť priamo čítaním zo spisu. Čiže ten kontext je priamo v tomto uznesení. Ďalšia vec, sú to dôkazy, toto sú legálne odposluchy, sú to fakty a bavia sa tu štyria „elitní“ vyšetrovatelia o tom, ako idú v podstate likvidovať obludným spôsobom ženu, pani Santusovú. Pani Santusová, kde ju bránia médiá? Povedzte mi. Keď sa tu stalo to, že pani prezidentkinu dcéru nazval jeden z poslancov, že je to modelka, jednu vetu tam dal, aká sa tu strhla obrovská mediálna protikampaň proti tomuto poslancovi. To bola, to je jedna vec. Keď sa tu, napríklad vyšli nelegálne nahrávky z chaty súkromných osôb, čo tu bolo za veľký povyk. Dnes sa pozrem hore na balkón a neni tu ani jedno médium. Nikoho nezaujíma, že sa tu porušuje právo, že sa tu manipulujú vyšetrovania, že sa tu kriví právo. A toto je absolútny štandard na Slovensku. Nechápem, ako v takomto prostredí ešte Slovenská republika môže fungovať. A keď sa rozprávam s rôznymi právnikmi, tak sa, tak mi hovoria, pán poslanec, ja neviem, až kam to dokáže na Slovensku celé zájsť. Až kam to dokáže na Slovensku celé zájsť. Ďakujem pekne.
Brocka, Július, poslanec NR SR (2014-10-30):
Vy, pán poslanec Podmanický, a váš, pripúšťam, čistý morálny profil slúži SMER-u na vylepšenie jeho obrazu, jeho profilu. A SMER to aj využíva. V tomto máte ale, pán kolega, oveľa väčšiu zodpovednosť ako iní vaši kolegovia v SMER-e. Práve obrazne povedané pre viac talentov, ktoré ste dostali. Od vás sa preto viac očakáva, aj sa bude. Ale jednu poznámku k tým exekútorom, teraz v tejto chvíli exekútorom úžerníkom, lebo to kritizujeme, to je jeden dôvod na odvolávanie ministra. Pán kolega, problém dotovania miest exekútorov je tu od roku 2010, keď ste v SMER-e zrušili stropy na úroky a tým sa na Slovensku roztočila úžera, ktorá nemá obdoby. To je ten podstatný rozdiel. Čiže keď dvaja robia to isté, to vôbec nie je to isté, pán Podmanický. Ak vznikali miesta na pomoc alebo na vytváranie miest exekútorov v minulých rokoch za bývalých ministrov, tak je to podstatný a zásadný rozdiel. Proste dnes máme úžeru ako jeden z najväčších problémov. Dnes sú ľudia ohrození na majetku, mnoho razy aj na živote práve pre úžeru a v tejto situácii podporovať exekútorov úžerníkov, veď to je do neba volajúca nespravodlivosť. O tom my hovoríme.
P. Paška, predseda NR SR: (2008-12-04):
Návrh sme schválili. Pán poslanec Halecký, uvedie hlasovanie o návrhu uznesenia k návrhu rozpočtu Sociálnej poisťovne na rok 2009 .
Bugár, Béla, podpredseda NR SR (2016-06-16):
Pán minister, nech sa páči.
Heger, Eduard, poslanec NR SR (2016-10-26):
Tak ďakujem, kolegovia. Verím, že aj toto menšie zastúpenie z hľadiska koalície bude informovať zvyšných kolegov a nejakým spôsobom tlmočiť našu žiadosť o podporu tejto veľmi prospešnej úpravy Obchodného zákonníka. Ďakujem.
Bugár, Béla, podpredseda NR SR (2016-10-27):
Prezentujme sa a hlasujme o predloženom návrhu. (Hlasovanie.) Prítomných 135 poslancov, za 26, proti 40, zdržalo sa 68, 1 nehlasoval. Konštatujem, že sme sa rozhodli, že nebudeme tento návrh prerokovávať v druhom čítaní. Pristúpime k hlasovaniu o návrhu uznesenia k správe výboru pre obranu a bezpečnosť o stave použitia informačno-technických prostriedkov za I. polrok 2016, tlač 165. Pán poslanec Šuca, člen výboru, nech sa páči, môžte uviesť hlasovanie. (Hlasovanie o návrhu uznesenia k správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za I. polrok 2016 , tlač 165.)
Bugár, Béla, podpredseda NR SR (2019-05-15):
Prezentujme sa a hlasujme. (Hlasovanie.) Prítomných 138 poslancov, za 96, proti 11, zdržalo sa 30 poslancov, 1 nehlasoval. Návrh uznesenia sme schválili. Teraz prosím pána poslanca Štarchoňa, aby uviedol hlasovanie o návrhu poslancov Kiššovej, Jurzycu, Galka, Rajtára na vydanie zákona, ktorým sa dopĺňa zákon č. 222/2004 Z. z. o dani z pridanej hodnoty, tlač 1417. Návrh prerokovávame v prvom čítaní. Nech sa páči. (Hlasovanie o návrhu poslancov Národnej rady Slovenskej republiky Jany Kiššovej, Eugena Jurzycu, Ľubomíra Galka a Jozefa Rajtára na vydanie zákona, ktorým sa dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1417.)
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 141 poslancov, za 90, proti 15, zdržalo sa 36. Konštatujem, že Národná rada schválila návrh zákona o občianskych preukazoch. Pokračujeme v hlasovaní o bode 32 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 314/2012 Z. z. o pravidelnej kontrole vykurovacích systémov (tlač 1598). Spoločným spravodajcom je člen výboru pre hospodárske záležitosti pán poslanec Kondrót. Prosím ho, aby uvádzal hlasovanie. [Hlasovanie o vládnom návrhu zákona, ktorým sa mení a dopĺňa zákon č. 314/2012 Z. z. o pravidelnej kontrole vykurovacích systémov a klimatizačných systémov a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a ktorým sa mení a dopĺňa zákon č. 321/2014 Z. z. o energetickej efektívnosti a o zmene a doplnení niektorých zákonov v znení zákona č. 4/2019 Z. z. , tlač 1598]
Jurinová, Erika, podpredsedníčka NR SR (2015-05-14):
Dávam slovo spoločnému spravodajcovi z výboru pre verejnú správu a regionálny rozvoj, poslancovi Tiborovi Glendovi, aby informoval Národnú radu o výsledku rokovania výborov, aby odôvodnil návrh a stanovisko gestorského výboru.
Zmajkovičová, Renáta, podpredsedníčka NR SR (2012-10-23):
Páni poslanci. Spýtam sa, je 12.00 hodín, je všeobecný súhlas, aby sme dokončili faktické poznámky na vystúpenie pána ministra? Ďakujem pekne. Nech sa páči, pán poslanec Zajac.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 132, za 47, proti nikto, zdržalo sa 68, nehlasovalo 17. Národná rada sa uzniesla, že nebude pokračovať v rokovaní o tomto návrhu zákona. Pokračovať budeme v hlasovaní o bode 56, prvé čítanie o návrhu poslancov Schlosára a Beluského na vydanie zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov (tlač 1608). Poprosím spravodajcu Marcela Mihalika, aby hlasovanie uvádzal. (Hlasovanie o návrhu poslancov Národnej rady Slovenskej republiky Rastislava Schlosára a Martina Beluského na vydanie zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov , tlač 1608.)
Laurenčík, Milan, podpredseda NR SR (2021-07-02):
Na faktické poznámky bude reagovať pán poslanec Alojz Baránik, nech sa páči.
Ďuriš Nicholsonová, Lucia, podpredsedníčka NR SR (2019-05-22):
Teraz sa pýtam, kolegyne, kolegovia, či niekto z poslancov sa chce prihlásiť k predneseniu interpelácie ústne. Končím možnosť prihlásiť sa. Prihlásili sa pán poslanec Laurenčík, pani poslankyňa Červeňáková a pán poslanec Fecko. Pán poslanec Laurenčík, nech sa páči.
Verešová, Anna, poslankyňa NR SR (2016-06-17):
Ďakujem za slovo. Pani poslankyňa, pani navrhovateľka, ja som pochopila váš návrh a našu takú odvahu ísť do toho, aby sme pomohli dobre, alebo aby sme nechali slobodnú voľbu na matkách a aby v žiadnom prípade taká matka, ktorá zostala, ktorá chce zostať doma s dieťatkom, nebola nijak finančne alebo morálne diskriminovaná za svoje rozhodnutie. Myslím si, že zosúladenie rodiny a práce to je trošku o inom. Myslím si, alebo môžete mi na to odpovedať, že toto ste v tejto chvíli neriešili, pretože ja myslím, že ani jedna žena v pléne, však sme tu matky a chodíme do práce a myslím si, že sme aj išli do práce, aj počas detí možno, aj do troch rokov, nepochybuje o tom, že žena sa má rozhodnúť, keď sa chce rozhodnúť a chce ísť do práce, že treba všetky nástroje prijať v našej krajine na to, aby ona spokojne odišla do práce a zároveň zostala spokojná, že starostlivosť o dieťa je dobrá. Ale myslím si, že v tejto chvíli v návrhu sa riešilo to, aby nejakým spôsobom bola konečne ocenená práca matky, ktorá sa rozhodne starať do troch rokov o dieťa doma sama a mať ho v osobnej starostlivosti. Takže nepleťme si dve veci, zosúladenie rodiny a práce a zároveň vlastné rozhodnutie matky. Konečne by sme si mali, mali uvedomiť, že nechajme sa ženy rozhodnúť a v žiadnom prípade ich nijako finančne nediskriminujme za niektoré rozhodnutie, za to, či zostane doma s dieťaťom, alebo pôjde do práce. A ohodnoťme konečne prácu ženy, ktorá sa stará o deti, a hoci to bude mať vplyv na rozpočet, tieto deti nám raz v tomto rozpočte, týmto rozpočtom pomôžu.
Petrák, Ľubomír, poslanec NR SR (2017-06-20):
Pán podpredseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Bugár, Béla, podpredseda NR SR (2018-09-13):
Na vystúpenie pani poslankyne s faktickými poznámkami traja. Končím možnosť sa prihlásiť. Pán poslanec Heger.
Bugár, Béla, podpredseda NR SR (2018-10-18):
Na vystúpenie pána poslanca s faktickými poznámkami dvaja. Pani poslankyňa Grausová.
Ďuriš Nicholsonová, Lucia, podpredsedníčka NR SR (2017-04-07):
(Povedané súbežne s predsedajúcim.) ... toto máme, toto máme aj, samozrejme, že môže, on je zodpovedný za to, ako sa správajú jeho úradníci na úradoch.
Pellegrini, Peter, predseda NR SR (2015-02-03):
Ďakujem pekne. Otváram všeobecnú rozpravu. Konštatujem, že som do rozpravy dostal písomné prihlášky štyroch pánov poslancov. Za klub KDH pán poslanec Muránsky, za klub MOST – HÍD pán Zsolt Simon a ďalej páni poslanci Ján Mičovský a pán poslanec Mikuláš Huba. Ako prvý v rozprave vystúpi pán poslanec Peter Muránsky, pripraví sa druhý v poradí Zsolt Simon.
Hrnčiar, Andrej, podpredseda NR SR (2019-11-28):
Prosím, prezentujme sa a hlasujme. Prezentujme sa a hlasujme. (Hlasovanie.) Prítomných 125, za 58, proti 1, zdržalo sa 61, nehlasovali 5. Konštatujem, že sme túto uvedenú informáciu neschválili.
Košútová, Magda, poslankyňa NR SR (2013-01-30):
Ďakujem pekne za slovo. Ja by som len chcela poprosiť ctených kolegov, aby využili priestor, ktorý máme na rokovanie o tomto zákone, máme dostatok času, kým bude prerokovávaný vo výbore, aby sme všetky veci, ktoré sú tam nejaké diskutabilné, si vysvetlili a povedali, aby sme to nerobili potom na výbore, aby sme tam nezmätkovali, nechaosili a nechaosili aj pri druhom čítaní. Ďakujem pekne.
Šofranko, Mária, poslankyňa NR SR (2022-12-02):
Ďakujem veľmi pekne. Pridávam sa k podpore tohto návrhu zákona, pretože mať garanciu miesta v materskej škole je na nezaplatenie. Veľmi tým pomôžeme zamestnancom firiem, ale hlavne matkách samoživiteľkám. Čiže ďakujem.
E. Kukan, poslanec: (2007-09-20):
Aj z medzinárodného pohľadu takéto iniciatívy vyvolávajú iba pozdvihnutie obočia a nevyslovené otázky zo strany našich partnerov v Európe. Nebudem špekulovať o pohnútkach predkladateľov, aj keď to nie je asi také ťažké, chcem len povedať, že osobne sa domnievam, že vlastenectvo a úprimné city voči Slovenskej republike možno vyjadrovať mnohými inými, vhodnejšími spôsobmi, a nie opakovaným prevetrávaním dokumentov, ktoré zohrali svoju historickú úlohu a mali by pokojne a dôstojne odpočívať v análoch histórie. Preto by som naozaj korektne kolegiálne chcel apelovať na kolegov zo Slovenskej národnej strany, aby v budúcnosti takéto otázky znovu neotvárali. Tento apel platí aj na ďalšiu politickú stranu, ktorá občas avizuje úmysly otvárať platnosť Benešových dekrétov. Dnes je Slovensko pevnou časťou Európskej únie a Severoatlantickej aliancie. Ako aktívny člen týchto zoskupení by sme mali prestať žiť v minulosti, pozerať sa do budúcnosti, nachádzať to, čo nás spája s našimi partnermi a kolegami a kultivovane toto ďalej v budúcnosti rozvíjať, či už ide o našich partnerov na juhu, teda Maďarsko alebo Nemecko, toto všetko by sme mali konštruktívne používať v našej budúcej vzájomnej spolupráci. Toto som chcel povedať, toto je stanovisko SDKÚ – DS, ktoré chceme prezentovať, také trošku širšie súvislosti, keď už hovoríme o tejto otázke. Dovoľte mi, aby som predniesol dva pozmeňujúce návrhy do textu uznesenia, toho už preformulovaného, ktoré je súčasťou spoločnej správy a ktoré tu celé presne predniesol za predkladateľov pán poslanec Rafaj. Takže, navrhujem tieto zmeny. Do preambulárnej časti po prvej odrážke „nezabúdať na utrpenie obetí druhej svetovej vojny“, navrhujem doplniť ďalšiu, novú, ktorá by znela: „Odsudzujúc princíp kolektívnej viny“. Pán spravodajca, stíhate? „Odsudzujúc princíp kolektívnej viny“, doplniť a ďalej vo štvrtom riadku preambule, kde sa hovorí o tom, „ktoré by znamenali zmenu právneho a morálneho povojnového usporiadania“, vyčiarknuť „a morálneho“ a doplniť pred „právneho majetku“, takže táto odrážka by znela: „ktoré by znamenali zmenu majetkoprávneho povojnového usporiadania.“ Toto by som chcel navrhnúť a poprosím, aby sa o týchto návrhoch hlasovalo oddelene. Ďakujem pekne.
Glváč, Martin, podpredseda NR SR (2016-11-28):
Ďakujem, prerušujem rokovanie o tomto bode programu. (Ruch v sále.) Páni poslanci, páni poslanci! Pán poslanec Kollár. Pokračujeme v prerušenom rokovaní o vládnom návrhu zákona o Európskom príkaze na zablokovanie účtov (tlač 307). Podpredsedníčka vlády Lucia Žitňanská, ktorá návrh vlády už uviedla, požiadala o ospravedlnenie z dôvodu choroby, zastúpi ju minister dopravy Árpád Ersék, ktorého prosím... A vlastne úvodné slovo bolo. Takže dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Petrovi Kresákovi, nech sa páči. (Pokračovanie rokovania o vládnom návrhu zákona o európskom príkaze na zablokovanie účtov a o doplnení zákona Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov , tlač 307.)
Kollár, Boris, predseda NR SR (2021-10-26):
Pán poslanec Kéry.
Hrnčiar, Andrej, podpredseda NR SR (2018-01-30):
Pýtam sa, či chce zaujať stanovisko spravodajca. Nie je tomu tak. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov. Vládny návrh zákona má parlamentnú tlač 755. Spoločná správa výborov má tlač 755a. Prosím podpredsedu vlády a ministra vnútra Slovenskej republiky Roberta Kaliňáka, aby vládny návrh zákona odôvodnil.
Bugár, Béla, podpredseda NR SR (2011-12-02):
Ďakujem, pán spravodajca. Otváram rozpravu k tomuto bodu programu a pýtam sa, kto sa hlási ústne do rozpravy, nakoľko nemám žiadnu písomnú prihlášku. Pán poslanec Jahnátek a pán poslanec Přidal ako spravodajca. Končím možnosť sa prihlásiť ústne do rozpravy. Pán poslanec Jahnátek, mikrofóny sú vaše.
Paška, Pavol, predseda NR SR (2012-07-26):
(Hlasovanie.) 142 prítomných, 50 za, 79 proti, 12 sa zdržalo, 1 nehlasoval. Ani tento návrh sme neschválili.
Hufková, Eva, poslankyňa NR SR (2013-09-25):
Ďakujem pekne, pán predseda. Vážený pán poslanec, ak sa vy cítite Bohom v tomto parlamente, neberiem vám to. Ja sa určite tak necítim, lebo Boh je len jeden a ja som len človek. Ste obyčajný populista, ktorý znevažuje všetkých poslancov a považuje ich za alkoholikov, ktorí v parlamente zneužívajú svoj poslanecký mandát tým, že užívajú alkohol v práci. Ja som nová poslankyňa, teda necelé dva roky som v parlamente, ani raz som nevypila žiadny alkohol, pretože práca poslanca je podľa mňa akákoľvek práca a požívanie alkoholu v práci je neprípustné. Preto vás žiadam, aby ste vážili slová a vaše vyjadrenia na adresu poslancov boli pravdivé, a nie dehonestujúce a vymyslené. Čo chcete dosiahnuť tým, že štvete ľudí proti politickej strane SMER? No určite nič dobré. Čím nižšie máte preferencie, tým ste arogantnejší a vulgárnejší voči oponentom. S tým vaším pozmeňujúcim návrhom nebudem súhlasiť, ani ho nepodporím, lebo ma ponižuje, pretože nie som si vedomá, že akokoľvek porušujem rokovací poriadok. Ďakujem. (Potlesk.)
Martvoň, Anton, poslanec NR SR (2014-11-09):
Ďakujem pekne. Pán premiér, vyčítali vám a nám, že v podstate je tu nejaké večerné rokovanie v sobotu. Opozícia nejako zabudla na čl. 82 Ústavy Slovenskej republiky, kde sa hovorí, že Národná rada Slovenskej republiky zasadá stále. Tento argument opozícia využíva iba v čase, keď sa ich občania pýtajú, že prečo berú taký plat za stodvadsať dní rokovania. Vtedy to využijú. Ale keď majú rokovať v sobotu, tak už im to vadí. Dovolím si váženú opozíciu upozorniť skôr na to, že 30 až 40 % ľudí pracuje a musí pracovať v sobotu. Preto aj my sme tu. No, a čo sa týka toho odôvodnenia, no tak ja som čakal, aké argumenty vytvorí opozícia na vaše odvolanie, ale musím uznať, že tie argumenty sú asi tak silné ako štyrikrát vylúhovaný čaj. To tam rovno mohli napísať, že vás odvolávajú preto, že ste premiérom Slovenskej republiky vy a nie niekto iný, niekto od nich. Proste opozícia je zúfalá. Potvrdzuje to aj to, že im to podpísal pán Dzurinda, ktorý radšej ani neprišiel. No a posledná vec, čo chcem povedať, je možno to, že keď vám niekto vyčíta invenčnosť alebo kreativitu, tak je to iba úsmevné, keď vám to hovorí osoba, ktorá kupovala budovu alebo ktorej rodina kupovala budovu v Trnave za 1, 2, 3, 4, 5, 6, 7 eur. Ďakujem.
Saloň, Marián, poslanec NR SR (2021-06-15):
Ďakujem pekne. Pán minister, ja sa tiež chytím tej časti, kde ste spomínali pána generála Lučanského. Ja som možno jeden z mála z tých, ktorý ho poznal trošku lepšie ako niektorí z mojich kolegov. Lebo poznal som ho od roku 2006 a nehanbím sa ani za to, že som bol na pohrebe. Áno, ťažký pocit bol, keď, ja už som to hovoril raz, že keď som videl tie videozáznamy, lebo som bol aj členom komisie, že keď vojde človek živý a zdravý do vnútra a naspäť ho vynesú ako skoro mŕtveho. Tá parlamentná komisia robila len s podkladmi, ktoré dostala k dispozícii, nikdy som sa k záverom komisie nevyjadroval, pretože ja som spochybnil ten proces, hlavne ten záver tej komisie a vlastne ten proces toho per rollam hlasovania, kto niekto vymyslel bez toho, aby komisia o tom rozhodla, tak spochybnil celú tú činnosť tej komisie a vlastne vyvoláva aj ten pocit nedôvery voči tej komisii. Ono keby to bolo všetko také jednoznačné ako aj v tej komisii, v tej záverečnej správe sa píše, tak si myslím, že sám dobre uznáte, že ani tak vyšetrovanie by netrvalo tak dlho, ako trvá, hej, že aj tí vyšetrovatelia by to asi uzavreli oveľa skôr, ak by to bolo tak jednoznačné, že čo sa stalo. Takže, takže toľko, čo sa týka pána generála Lučanského. Viete, áno, možno aj ja nesúhlasím s niektorými mojimi kolegami, ktorí budú hovoriť, že vy ste zavraždili Milana Lučanského, ale to je presne to isté, ako niektorí z vašich kolegov, nie konkrétne vy, začnú nám nadávať, že máme krvavé paprče a že sme zavraždili bývalého novinára a jeho priateľku. Tak isto presne, ako vy hovoríte, že nesúhlasím s tým, čo hovoria moji kolegovia niektorí, ale to isté nesmú oni hovoriť o nás a takýmto spôsobom prezentovať, že my sme za smrťou novinára a jeho priateľky. Takže toto len pre korektnosť. Ďakujem.
Paška, Pavol, predseda NR SR (2014-03-25):
Pani poslankyňa Jana Žitňanská.
Michelko, Roman, poslanec NR SR (2024-06-20):
Pán predsedajúci, prosím, dajte hlasovať o bode 8 pozmeňujúceho a doplňujúceho návrhu pána poslanca Buža.
Pellegrini, Peter, predseda NR SR (2015-02-03):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 140 poslancov, za bolo 80, zdržalo sa 60. Konštatujem, že sme schválili vládny návrh zákona o poisťovníctve. Budeme pokračovať hlasovaním o 22. bode schváleného programu. Je to druhé čítanie o vládnom návrhu zákona o audiovízii (tlač 1267). Spoločným spravodajcom je člen výboru pre kultúru a médiá pán poslanec Peter Náhlik. Prosím ho, aby hlasovanie uvádzal. Nech sa páči, pán poslanec, máte slovo. (Hlasovanie o vládnom návrhu zákona o audiovízii a o zmene a doplnení niektorých zákonov , tlač 1267.)
Šeliga, Juraj, podpredseda NR SR (2020-11-26):
Pán poslanec Takáč.
M. Číž, podpredseda NR SR: (2007-02-09):
Teraz má slovo pán poslanec Rydlo.
Simon, Zsolt, poslanec NR SR (2014-10-14):
Ďakujem pekne. Pán kolega, snáď ešte jednu vec by som dodal. Minister Jahnátek pred časom prijal zmenu zákona, ktorým zakazuje predaj poľnohospodárskej pôdy, nie lesnej. V TANAP-e a na Chopku sa jedná nie o pastviny, ale o lesné pozemky. To znamená, že lesné pozemky je možné predávať a nie je skomplikované. No a komu to pomôže? No bezcenné pozemky sa zamenia za pozemky, za ktoré dnes niekto platí nájom, pre štát. Štát príde o nájomné a súkromník príde o zisk. Opakujem, toto je celá pointa tohto prístupu a čudujem sa, že teda aj minister Žiga sa na tom takto nejako podieľa, hoc úprimne musím povedať, že bolo to predložené vo výbore a nepredkladal to minister Žiga. Ale je na strane SMER a hlavne na Robertovi Ficovi, ako sa postaví k tejto téme a k občanom a či chce naplniť istoty občanom alebo je chytený za oné gule od finančných skupín a musí predkladať zákony, ktoré tie finančné skupiny chcú.
Bugár, Béla, podpredseda NR SR (2019-09-13):
Pani poslankyňa Blahová, kľud.
Sulík, Richard, poslanec NR SR (2012-12-05):
Ďakujem pekne za slovo. Pán predseda, dovolím si v krátkosti zrekapitulovať, čo sa vlastne udialo. V zákone o hazarde pani Zmajkovičová predložila pozmeňujúci návrh k poplatkom v stavebnom konaní. Ja som reagoval na tento pozmeňujúci návrh mojím návrhom. On vychádza z toho, že návrh pani Zmajkovičovej bude schválený. Lenže teraz sa stalo to, že po tom, ako ja som predložil môj návrh, ona ten svoj stiahla a prišiel pán Náhlik s tým istým návrhom, ale až po mojom návrhu. Rozumiete, čo vám chcem povedať. Jednoducho toto nedáva zmysel. Čiže môj procedurálny návrh znie, aby bolo otočené to hlasovanie, nech sa hlasuje najprv o pozmeňujúcom návrhu pána Náhlika a potom o mojom.
Jurinová, Erika, podpredsedníčka NR SR (2015-12-02):
Ďakujem pán poslanec, dávam slovo spravodajcovi, ktorého určil navrhnutý gestorský výbor pre zdravotníctvo pánovi poslancovi Štefanovi Kuffovi.
Beluský, Martin, poslanec NR SR (2020-06-09):
Ďakujem za slovo. Pán poslanec Kazda, aj vám teda chcem poďakovať za konštruktívny príspevok do diskusie. Vy ste sa v tom príspevku, vy ste tak uvažovali, že vlastne koľko ľudí je na Slovensku za tento zákaz toho predaja. Spomínali ste nejaký prieskum, potom ste nejaké vlastné čísla hovorili. Spomínali ste aj ten prieskum, ktorý bol robený v Maďarsku počas vlastne toho obdobia, kedy bol ten zákaz aplikovaný, kde vám, kde ste hovorili napríklad, myslím, že 80 % ľudí sa tam sťažovalo, že majú sťažené tie nákupy kvôli tomuto obmedzeniu. A tiež ste hovorili, že teda vyplynulo z toho prieskumu, že ľudia v Maďarsku nie sú za tento zákaz, a v konečnom dôsledku to vlastne aj viedlo k tomu zrušeniu. Dôležité je povedať to, že na Slovensku bol tiež robený prieskum, a to medzi 14. a 21. májom, pre Denník N to robila agentúra Focus. A veľmi dôležité je povedať, že sa to dialo tiež v čase, kedy na Slovensku sú alebo boli zakázané predaje v nedeľu. Že nebolo to robené v čase, kedy v nedeľu sú normálne obchody otvorené a ľudia teda len uvažujú, že čo by sa mohlo diať, keby boli v nedeľu tie obchody zatvorené, ale bolo to v čase, kedy ten zákaz už aplikovaný v praxi bol. A to je veľmi dôležité, že z toho prieskumu vyplynulo, že s tou výnimkou benzínových púmp či pohotovostných lekární na Slovensku má podporu väčšiny ľudí z prakticky všetkých socio-demografických skupín, hej, to je veľmi dôležité. A vy ste potom spomínali nejakého vášho známeho, ktorý je manažérom nejakej prevádzky, že teda chcel by mať otvorenú tú prevádzku aj v nedeľu, ale vy ste možno vytrhli jedného človeka z kontextu. Ale ja vám poviem napríklad, že Zväz obchodu je za zákaz nedeľného predaja. Teda oni okrem, s výnimkou teda zopár nedieľ v okolí Vianoc a Veľkej noci a po prázdninách, a to je organizácia s 90 členmi, kde napríklad sú takí hráči ako COOP Jednota, CBA, Fresh, Delia, čiže naozaj obchody, ktorých by sa priamo tento zákaz dotkol. Ďakujem pekne.
Sulík, Richard, predseda NR SR (2011-04-05):
Pani poslankyňa Košútová. Poprosím kolegov, keby mohli venovať viac pozornosti faktickým poznámkam. Ďakujem.
Blanár, Juraj, podpredseda NR SR (2021-12-07):
Ďakujem, pán spoločný spravodajca. Otváram rozpravu. Do rozpravy som neobdržal žiadnu písomnú prihlášku. Dávam možnosť prihlásiť sa do ústnej rozpravy teraz, nech sa páči. Pán poslanec Taraba. Ak nikto viac, uzatváram možnosť prihlásiť sa do rozpravy. Nech sa páči, jediný prihlásený v rozprave je pán poslanec Taraba.